**IV. SZERZŐDÉSTERVEZET**

**Adásvételi szerződés konszignációs raktár létesítésével és üzemeltetésével**

mely létrejött a

**Jahn Ferenc Dél-pesti Kórház és Rendelőintézet**

Cím: 1204 Budapest, Köves u. 1.

Adószám: 15491020-2-43

Bankszámlaszám: MÁK 10023002-00317210-00000000

Képviseli: Dr. Ralovich Zsolt főigazgató

mint **Vevő**

és a

Cég név:

Cím:

Cgj. szám:

Adószám:

Számlaszám:

Képviseli:

**Tel./fax:**

**E-mail:**

mint **Eladó**

között alulírott helyen és napon az alábbi feltételekkel:

Vevő, mint Ajánlatkérő a közbeszerzésekről szóló 2015. évi CXLIII. törvény alapján közbeszerzési eljárás keretében „**Varrógépek és tárak beszerzése a Jahn Ferenc Dél-pesti Kórház és Rendelőintézet részére konszignációs raktár üzemeltetésével**” tárgyú, KÉ-…………. és TED/2017…………….. számon ajánlati felhívást tett közzé.

A közbeszerzési **eljárás nyertese az …………… termékcsoport(ok) vonatkozásában az Eladó lett**. A jelen szerződést a Szerződő Felek a közbeszerzési eljárás alapján, az eljárást megindító felhívás, a dokumentáció és az ajánlat tartalmának megfelelően kötik meg.

**1. A szerződés tárgya**

 A szerződés tárgya a jelen szerződés mellékletében részletesen meghatározott mennyiségű és minőségű varrógépek és tárak (a továbbiakban: „az áruk”) jelen szerződés szerinti feltételekkel való szállítása.

Az Eladó, a jelen szerződés az 1. számú mellékletében szereplő termékek vonatkozásában konszignációs raktárt létesít és üzemeltet.

 Az Eladó által szállítandó áruknak meg kell felelniük a melléklet szerinti specifikációnak, valamint az Eladó által az ajánlata mellékleteként csatolt szakmai leírásokban, illetve prospektusokban rögzített szakmai jellemzőknek, paramétereknek.

**2. Vételár, fizetési mód**

A közbeszerzési eljárás

1. **termékcsoportjának értéke: nettó ……………...- Ft + Áfa, bruttó ……………..- Ft**
2. **termékcsoportjának értéke: nettó ………………….- Ft + Áfa, bruttó …………..- Ft**
3. **termékcsoportjának értéke: nettó ……………..- Ft + Áfa, bruttó ……………..- Ft**

**mindösszesen: nettó ………………….- Ft + Áfa, bruttó ………………..- Ft**

**A tételes árlistát (ártáblázat) a jelen szerződés 1. sz. melléklete tartalmazza.**

**A megadott éves mennyiségek a felhasználás ingadozása függvényében - 20 %-al eltérhetnek.**

Felek jelen szerződésben meghatározott **szerződéses árakat a szerződés hatálya alatt, 12 hónapra fixnek tekintik, nem módosítható.**

**Fő finanszírozási és fizetési feltételek és/vagy hivatkozás a vonatkozó jogszabályi rendelkezésekre:**

**A konszignációs raktárból történő felhasználás alapján havi összesítéssel történik az elszámolás.**

Ajánlatkérő előleget nem fizet. A teljesítést az Ajánlatkérő gazdasági igazgatója igazolja. A teljesítésigazolást követően kiállított számla ellenértékét az Ajánlatkérő átutalással fizeti meg a Kbt. 135. § (1), (5) és (6) bekezdés és a Ptk. 6:130 § (1)-(2) bekezdésben foglaltak előírásainak figyelembevételével. Az elszámolás és a kifizetés pénzneme HUF.
Az ajánlatkérő előleget nem fizet. A kifizetésnél az adózás rendjéről szóló 2003. évi XCII. törvény 36/A. §. is alkalmazandó.

Értékelési szempontok a Kbt. 131.§ (2) bekezdése szerint: (adott részre kitöltendő)

**3. Az Eladó jogai és kötelezettségei**

A konszignációs raktárkészlet az Eladó tulajdonát képezi. Az Eladó a konszignációs raktárkészletet bármikor ellenőrizheti, de évente egy alkalommal kötelezően, hitelesített leltári dokumentációval.

Az Eladó kötelezettséget vállal a mellékelt specifikáció szerinti termékek szállítására, valamint arra, hogy a Vevő jelentése alapján a termékek felhasználását nyilvántartja és a felhasznált terméket a havi elszámolásokat követően 24 órán belül pótolja.

Vevő konszignációs raktár biztosítását kéri, a kihelyezendő mennyiség a fenti mennyiség 2/12 része minden rész esetében. Amennyiben ez a hányad nem kerek szám, úgy az általános kerekítése szabályok szerint a felfelé kerekített legközelebbi egész számú termék kihelyezése szükséges azzal, hogy sterilitást veszélyeztető kiszerelés megbontás nem lehetséges. Eladó amennyiben több részt nyer el, elegendő egy konszignációs raktár működtetése.

Eladó vállalja, hogy a konszignációs raktárkészlet alakulását folyamatosan nyomon követi, felülvizsgálja. Gondoskodik arról, hogy a konszignációs raktárban a termékek szavatossági ideje min. 1/2 év legyen. Amennyiben bármelyik termék min. fél éves szavatossági időt nem teljesíteni, azt haladéktalanul cseréli. Ellenkező esetben az ajánlatkérő nem vállal kötelezettséget a termék felhasználására.

Az Eladó vállalja, hogy az által szállított termék garantált sterilitási időtartama:

* a gyártástól számítva min. 3 év,
* a szállítás időpontjától számítva legalább 1 év.

Eladó vállalja a darabonkénti steril csomagolást, illetve a szállítást és tárolást megkönnyítő gyűjtőcsomagolást.

A felhasználást követően jogosult a teljesítésigazolásra havi elszámolással.

**4. A Vevő jogai és kötelezettségei**

A Vevő a kihelyezett készletek hiánytalanságáért és minőségi állapotáért, állaguk megóvásáért teljes körű felelősséggel tartozik, a csomagoláson jelzett tárolási előírásokat betartja.

A Vevő vállalja, hogy a konszignációs raktárkészletet megfelelő, zárt helyiségben, az esetlegesen meglévő saját készleteitől elkülönítve tárolja és kezeli.

A konszignációs raktárba kihelyezett termék felhasználását a Vevő 2 munkanapon belül jelenti az Eladónak a jelen szerződés 2. sz. mellékletén („Konszignációs eszköz felhasználási jelentőlap”) megjelölve a pontos mennyiséget, kódszámot és gyártási számot .

A Vevő vállalja a konszignációs raktárba kihelyezett termékek lejárati idő sorrendjében történő felhasználását.

A Vevő az alábbiakban megadja a konszignációs raktárkészletet kezelő személy nevét, beosztását, elérhetőségét, valamint a készletraktár, az esetleges eltérések, hiányok ellenjegyzéséért felelős személy nevét, beosztását, elérhetőségét.

A készletraktárokat a Vevő részéről mindenkor csak a leltári eredmények/eltérések ellenjegyzésére felhatalmazott személy írhatja alá.

**5. Kihelyezett konszignációs készlet módosítása**

Amennyiben az eredetileg megállapított és kihelyezett konszignációs alapkészlet specifikációjában a két fél közös megegyezése alapján bármiféle mennyiségi, ill. termékkód változás, módosítás történik az írásos specifikáció módosítást az Eladó részéről az adott termékcsoport felelős vezetője, a Vevő részéről az intézmény vezetője hagyja jóvá.

* 1. Vevő kiköti, az Eladó pedig elfogadja, hogy a Vevő a jelen szerződés alapját képező szállítói ajánlatban rögzített mennyiségre vonatkozó meghatározásoktól a jelen szerződés hatályosságának időtartama alatt, legfeljebb - 20 %-os mértékben eltérhessen. Ezt Eladó tudomásul veszi.
	2. **Csomagolás**

Eladó a leszállítandó árut darabonként, szükség esetén sterilen csomagolva, azonosító vonalkóddal ellátva, és az egységcsomagon a sterilitás lejártának időpontját jól láthatóan feltüntetve, míg a sterilitást nem igénylő áruk esetében a szállítás módjának megfelelő csomagolásban szállítja le. A csomagokon a megfelelő kezelésre és tárolásra vonatkozó címkék feltüntetésre kerülnek.

evő a megrendelése összeállítása során figyelembe veszi, hogy az Eladó által előzetesen közölt egységcsomagolás szerinti mennyiségnél kisebb mennyiség szállítására nincs mód.

* 1. **Az áru átvétele, tárolása és felhasználása**

A Vevő az árukat a fuvarozótól darabszám szerint veszi át. Az áru fuvarozótól történő átvételkor Vevő kizárólag a csomagoláson észlelhető sérülések és csomag hiányok esetén jelent be a fuvarozóval szemben kárigényt.

A mennyiségi hiányokról és sérülésekről a Vevő jegyzőkönyvet vesz fel, melyet haladéktalanul továbbít Eladó részére. A megállapított hiányokat és sérült árut Eladó a jegyzőkönyv kézhezvételétől számított 15 napon belül saját költségére utánszállítással tartozik pótolni.

Az árukat a Vevő a saját költségére és veszélyére raktározza. Az Eladó nem felel az áruk nem megfelelő raktározása miatt keletkező hibákért.

A Vevő a kihelyezett áruért teljes körű felelősséget vállal, annak biztonságos és elkülönített tárolásáról gondoskodik.

 **……………………………..**

 Beosztás

 ………………… mellék

A Vevő részéről a konszignációs raktárkészletet kezelő személy a konszignációs készlettel kapcsolatos mindenféle árumozgást (úgymint alapkészlet kiszállítás, készlet bővítés, felhasználások pótlása, felesleges készlet, vagy csereáru stb.) csak az árut átvevő fél (azaz a Vevő és az Eladó, ill. a Eladót képviselő fuvarozó cég) által aláírt átvételi elismervénnyel/szállítólevéllel együtt végezhet.

**9. Felelősség**

A konszignációs készletből történő felhasználás késedelmes lejelentéséből adódó esetleges szakmai, ellátási problémákért az Eladó semminemű felelősséget nem vállal.

**10. A szerződés megszűnésének esetei:**

**Tekintettel arra, hogy a beszerzés tárgya központosított – országos, regionális – közbeszerzési eljárásba is bevonásra kerülhet, ezért Vevő a következő bontó feltételt köti ki:**

**Vevő szerződéses kötelezettségét kizárólag a  Polgári Törvénykönyvről szóló 2013. évi V. törvény 6:116. § (2) bekezdése szerinti, arra vonatkozó bontó feltétellel vállal, hogy amennyiben a beszerzés tárgyára vonatkozóan a központosított közbeszerzési rendszerben vagy összevont közbeszerzési eljárás keretében keretmegállapodás vagy szerződés kerül megkötésre, a központosított vagy összevont közbeszerzés rendszerében kell a beszerzést megvalósítania. Felek rögzítik, hogy Vevőnek semmilyen hátrányos következménye nem származhat.**

* Vis maior esetén: A szerződő felek mentesülnek a jelen szerződésből fakadó kötelezettségeik nem, vagy részleges teljesítésével kapcsolatos felelősség alól, ha a nem teljesítés ellenállhatatlan erők következménye. Ellenállhatatlan erőn olyan, az illetékes Kereskedelmi Kamara által igazolt körülményt kell érteni, melyek a jelen szerződés aláírását követően felmerülő, előreláthatatlan és a felek által elháríthatatlan események következtében állnak be. Ilyennek tekintendők főképp, de nem kizárólag a háború, földrengés, tűzvész, munkaügyi viták, robbanás, általános anyag- és üzemanyaghiány. Az ellenállhatatlan erő által érintett fél köteles a másik felet a vis maior helyzet bekövetkeztéről, illetve megszűntéről 15 napon belül értesíteni.

Bármely fél súlyos szerződés szegése esetén:

* ha a Vevő e szerződésben írt fizetési kötelezettségével 60 napon túli késedelembe esik,
* Eladó a szerződésben írt árut a teljesítési határidőt követő 10 napig nem szállítja le.

**A súlyos szerződésszegés jogkövetkezményei:**

Késedelmi kötbér: amennyiben az Eladónak hibájára visszavezethető okból történik a késedelem, az Eladó késedelmi kötbér fizetésre köteles, melynek mértéke a késedelemmel érintett áru nettó ellenértékének 0,5 % -a / nap.
A fizetendő késedelmi kötbér mértékének felső határa 10 napi kötbér mérték lehet. Ezt követően jogosult a Vevő a szerződést felmondani azonnali hatállyal.
Hibás teljesítési kötbér: amennyiben a hibás teljesítés az Eladónak hibájára visszavezethető okból történik, az Eladó kötbér fizetésére köteles, melynek mértéke a hibás teljesítéssel érintett áru nettó ellenértékének 2 %-a .
Meghiúsulási kötbér: amennyiben a szerződés az Eladónak hibájára visszavezethető okból hiúsul meg, köteles meghiúsulási kötbérként az érintett termék ~~szerződés~~ nettó ellenértékének 30 %-át megfizetni.

**11. Egyéb, a Kbt-hez kapcsolódó fizetési feltételek**

A Kbt. 136. § (1) bekezdés a) pontja szerint az Eladó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak. Eladó a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és az Kbt. 136. § (1) bekezdés b) pontja szerinti ügyletekről a Vevőt haladéktalanul értesíti.

**12. Egyéb rendelkezések**

A Kbt. 143. § (3) bekezdés alapján az ajánlatkérőként szerződő fél (Vevő) jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon-, ha

1. a nyertes ajánlattevőben (Eladó) közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62.§ (1) bekezdés k) pont kb) alpontjában meghatározott feltétel;
2. a nyertes ajánlattevő (Eladó) közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Jelen szerződés és annak mellékletei csak a szerződő felek közös megegyezésével, írásos formában módosíthatók a Kbt. 141. §-a szerint.

Minden, a jelen szerződés keretében a felek által egymásnak küldött értesítésnek írott formában (ajánlott levélben, telefaxon) kell történnie. Ezen értesítések hatálya a címzett általi vételkor, illetve a neki történő kézbesítéskor áll be.

Jelen szerződést ajánlatkérő saját honlapján (www.delpestikorhaz.hu) közzéteszi, hivatkozással a Kbt. 43. § (1) bekezdés f) pontjára.

Jelen szerződés 4 azonos érvényű magyar nyelvű példányban készült, melyből a Vevő 3 példányt, az Eladó 1 példányt kap.

Jelen szerződés mellékletei a szerződés elválaszthatatlan részét képezik.

**Kapcsolattartó személyek neve:** (rendeléseket, felhasználásokat koordináló, ügyintéző személy)

Vevő részéről:

…………………………………

Elérhetősége: ……………………………………………………………………………..

Eladó részéről:

……….. ………………………………………………….………………………………

Elérhetősége: ……………………………………………….……………………………

A jelen szerződésben nem rendezett kérdésekre a magyar jog szabályai, a hatályos Kbt., mindenekelőtt a Ptk. rendelkezései az irányadóak.

A jelen szerződésből eredő jogvitákat szerződő felek megkísérlik békés úton rendezni. Amennyiben ez nem vezet eredményre, szerződő felek a jogvitájuk elbírálása céljából kikötik a ………………. Járásbíróság illetékességét. Amennyiben a per a pertárgy értékére tekintettel megyei bíróság hatáskörébe tartozna, úgy a ………………… Törvényszék kizárólagosan illetékes.

Jelen szerződésben nem szabályozott kérdésekre a tárgyi közbeszerzési eljárás ajánlati felhívása, az ajánlati dokumentáció és az Ajánlattevő ajánlatában foglaltak az irányadó.

Értékelési szempont szerinti tartalmi elemek: (kitölteni)

**13. Hatályba lépés**

**Jelen szerződés hatálya: 2017. …………. – 2018. ………………..**

Kelt: Budapest, 2017………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Vevő Eladó**

Mellékletek:

1. sz. melléklet: Ajánlat (ártáblázat) ………. termékcsoportra vonatkozóan

2. sz. melléklet: Konszignációs felhasználás jelentőlap